
క్వింటా రూ.7,500-8,200హైదరాబాద్ (ఆంధ్రజ్యోతి బిజినెస్) : దిగుబడి భారీగా పెరగడంతో తెలుగు రాష్ట్రాల్లో మిర్చి ధర నేల చూపులు చూస్తోంది. గత ఏడాది ఒక దశలో రూ.14,000-15,000 పలికిన క్వింటా తేజ రకం మిర్చి ప్రస్తుతం రూ.7,500-8,200 పలుకుతోంది. ఈ నెల ప్రారంభంలో ఉన్న ధరతో పోల్చినా క్వింటా తేజ రకం మిర్చి ధర రూ.3,000 వరకు తగ్గింది. సాధారణ మిర్చి రకాల ధరా క్వింటా రూ.5,500-6,200 మించి లేదు. ఉత్పత్తి భారీగా పెరగడమే ధరల పతనానికి కారణమని మార్కెట్ వర్గాలు చెబుతున్నాయి.  ఈ సంవత్సరం తెలుగు రాష్ట్రాల్లో మిర్చి దిగుబడి 2.5 కోట్ల బస్తాలకు (ఒక్కో బస్తా 40 కిలోలు) చేరనుంది. గత ఏడాదితో పోలిస్తే ఇది 75-80 లక్షల బస్తాలకు ఎక్కువని వరంగల్కు చెందిన మిర్చి వ్యాపారి, చాంబర్ ఆఫ్ కామర్స్, ట్రేడ్ అండ్ ఇండసీ్ట్ర అధ్యక్షుడు రాజు ఖర్ని చెప్పారు. కర్ణాటక, మధ్యప్రదేశ్లోనూ మిర్చి దిగుబడులు ఆశాజనకంగా ఉన్నాయి. ఏప్రిల్ నెలాఖరుకల్లా ఎపి, తెలంగాణలో మిర్చి పంట పూర్తిగా మార్కెట్కు వస్తుంది. దిగుబడులు బాగా పెరగడంతో క్వింటా మిర్చి ధర ఇంకా రూ.300 నుంచి రూ.500 వరకు తగ్గే అవకాశం ఉందని మార్కెట్ వర్గాల అంచనా.ధరలు పతనమవడంతో చైనా, మలేషియా, ఇండోనేషియా, బంగ్లాదేశ్ వంటి దేశాలకు మిర్చి ఎగుమతులు జోరందుకున్నాయి. ప్రస్తుతం ఎగుమతి మార్కెట్లో నాణ్యమైన రకాలకు క్వింటాకు రూ.7,300 నుంచి రూ.8,300 వరకు లభిస్తోంది. గత ఏడాదితో పోలిస్తే క్వింటాకు రూ.4,000-6,000 తక్కువ. ఎగుమతులు లేకపోతే దేశీయ మార్కెట్లో మిర్చి ధర మరింత పతనమై ఉండేదని గుంటూరుకు చెందిన మిర్చి వ్యాపారి కిలారు రోశయ్య చెప్పారు. శ్రీలంక కూడా రంగంలోకి దిగితే ఎగుమతులు మరింత పుంజుకుంటాయని వ్యాపారులు భావిస్తున్నారు. పురుగు మందుల అవశేషాలు ఎక్కువగా ఉండడంతో తెలుగు రాష్ట్రాల్లో పండించే మిర్చి దిగుమతి చేసుకునేందుకు అమెరికా, ఐరోపా దేశాలు వెనకాడుతున్నాయి. రసాయనిక పురుగు మందులు లేకుండా సాగు చేసిన మిర్చికి ఈ మార్కెట్లలో మంచి డిమాండ్ ఉంది. దీంతో ఐటిసి వంటి కంపెనీలు ఇలాంటి మిర్చిని క్వింటాకు రూ.500-800 ఎక్కువ చెల్లించి ఆ దేశాలకు ఎగుమతి చేస్తున్నాయి.

kwinta roo.7,500-8,200hyderabad (aamdhrajyoti bijines) : digubadi bhariga peragadamtho telugu rashtrallo mirchi dhara neela chuupulu chustondi. gatha edaadi oka dasalo roo.14,000-15,000 palikina kwinta teja rakam mirchi prastutam roo.7,500-8,200 palukutondi. ee nela praarambhamlo unna dharatho polchina kwinta teja rakam mirchi dhara roo.3,000 varaku taggindi. saadhaarana mirchi rakala dhara kwinta roo.5,500-6,200 minchi ledu. utpatti bhariga peragadame dharala patanaaniki kaaranamani market vargaalu chebutunnaayi.  ee samvatsaram telugu rashtrallo mirchi digubadi 2.5 kotla bastalaku (okko basta 40 kilolu) cheranundi. gatha edaadito poliste idhi 75-80 lakshala bastalaku ekkuvani varangalku chendina mirchi vyaapaari, chamber af comers, trade and indacteer adhyakshudu raju kharni cheppaaru. karnaataka, madhyapradeshlonu mirchi digubadulu aasaajanakamgaa unnaayi. epril nelakharukalla epi, telamgaanalo mirchi panta puurtigaa marketku vastundi. digubadulu baga peragadamtho kwinta mirchi dhara inka roo.300 nunchi roo.500 varaku tagge avakaasam undani market vargala anchana.dharalu patanamavadamtho chaina, maleshia, indonatia, bangladesh vanti deshaalaku mirchi egumatulu jorandukunnayi. prastutam egumati marketlo naanhyamaina rakalaku kvintaaku roo.7,300 nunchi roo.8,300 varaku labhistondi. gatha edaadito poliste kvintaaku roo.4,000-6,000 takkuva. egumatulu lekapothe desheeya marketlo mirchi dhara marinta patanamai undedani gunturuku chendina mirchi vyaapaari kilaru rosayya cheppaaru. srilanka kuudaa rangamloki digite egumatulu marinta punjukuntaayani vyaapaarulu bhaavistunnaaru. purugu mandula avasheshaalu ekkuvagaa undadamtho telugu rashtrallo pandinche mirchi digumati chesukunenduku america, iropa deshaalu venakaadutunnaayi. rasaayanika purugu mandulu lekunda saagu chesina mirchiki ee marketlalo manchi demand undi. deentho itisi vanti companylu ilanti mirchini kvintaaku roo.500-800 ekkuva chellinchi aa deshaalaku egumati chestunnayi.